**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „SPORTO INFRASTUKTŪROS PRITAIKYMAS BENDRUOMENĖS NARIAMS“ IR JO DALINIO FINANSAVIMO**

2020 m. vasario 24 d. Nr. 34-285

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 1 tikslo „Užtikrinti kokybišką ir efektyvią švietimo sistemą “ 3 uždaviniu „Sukurti modernią švietimo įstaigų sporto bazę“ ir 6 tikslo „Užtikrinti laisvalaikio praleidimo formų įvairovę“ 2 uždaviniu „Gerinti sporto ir laisvalaikio infrastruktūros būklę“, Lietuvos Respublikos švietimo, mokslo ir sporto ministro 2019 m. lapkričio 29 d. įsakymu Nr. V-1415 „Dėl 2020 metų kvietimo teikti paraiškas sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui ir kvalifikacijos tobulinimui ir 2020 metų kvietimo teikti paraiškas sporto rėmimo fondo lėšoms gauti sporto projektų, skirtų esamų sporto bazių plėtrai, priežiūrai ir remontui, patvirtinimo“, atsižvelgdama į Lazdijų Motiejaus Gustaičio gimnazijos 2020 m. vasario 20 d. raštą Nr. LGG10-62 „Dėl lėšų skyrimo“, Lazdijų rajono savivaldybės taryba n u s p r e n d ž i a:

1. Pritarti Lazdijų Motiejaus Gustaičio gimnazijos rengiamam projektui „Sporto infrastuktūros pritaikymas bendruomenės nariams“. Bendra projekto vertė 171091,00 Eur.

2. Numatyti iš Lazdijų rajono savivaldybės biudžeto 35930,00 Eur lėšų investicijų projekto įgyvendinimui.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vidmantas Pilvinis, tel. (8 318) 51 244

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTUI „SPORTO INFRASTUKTŪROS PRITAIKYMAS BENDRUOMENĖS NARIAMS“ IR JO DALINIO FINANSAVIMO“**

**AIŠKINAMASIS RAŠTAS**

2020 m. vasario 20 d.

Lazdijų rajono savivaldybės tarybos sprendimo projektas „Dėl pritarimo projektui „Sporto infrastuktūros pritaikymas bendruomenės nariams“ ir jo dalinio finansavimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 1 tikslo „Užtikrinti kokybišką ir efektyvią švietimo sistemą “ 3 uždaviniu „Sukurti modernią švietimo įstaigų sporto bazę“ ir 6 tikslo „Užtikrinti laisvalaikio praleidimo formų įvairovę“ 2 uždaviniu „Gerinti sporto ir laisvalaikio infrastruktūros būklę“, Lietuvos Respublikos švietimo, mokslo ir sporto ministro 2019 m. lapkričio 29 d. įsakymu Nr. V-1415 „Dėl 2020 metų kvietimo teikti paraiškas sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui ir kvalifikacijos tobulinimui ir 2020 metų kvietimo teikti paraiškas sporto rėmimo fondo lėšoms gauti sporto projektų, skirtų esamų sporto bazių plėtrai, priežiūrai ir remontui, patvirtinimo“, atsižvelgiant į Lazdijų Motiejaus Gustaičio gimnazijos 2020 m. vasario 20 d. raštą Nr. LGG10-62 „Dėl lėšų skyrimo“.

Šio sprendimo tikslas – pritarti, Lazdijų Motiejaus Gustaičio gimnazijos rengiamam projektui „Sporto infrastuktūros pritaikymas bendruomenės nariams“.

Numatoma projekto įgyvendinimo pradžia 2020 m. rugpjūčio 1 d. projekto pabaiga 2021 m. liepos 31 d. Projekto „Sporto infrastuktūros pritaikymas bendruomenės nariams“ tikslas – kurti kiekvienam bendruomenės nariui prieinamą, sveiką, saugią ir fizinį aktyvumą užtikrinančią aplinką.

Projekto metu bus vykdomos 3 veiklos:

1. Sporto salės remontas.

Sporto salės plotas 513,61 m². Sporto salėje keičiama grindų danga, įrengiant universalius tinklinio stovus, keičiami centrinio šildymo radiatoriai (12 vnt.), keičiamas vėdinimo agregatas ir išvalomi esantys ventiliacijos vamzdžiai, keičiamos durys (3 vnt.). Sporto salėje keičiamos apšvietimo lempos (18 vnt.). Sporto salės lubos 773 m² ir sienos 610 m² paruošiamos dažymui ir nudažomos. Salės galinės sienos (24 m²) aptaisomos 60 mm storio apsauginėmis sienų dangomis. Įrengiama nauja švieslentė.

2. Universalios sporto aikštelės su dirbtine danga atnaujinimas.

Universalios sporto aikštelės plotas 800 m². Sporto aikštelėje bus pakeista dirbtinė danga, išlygintas pagrindas. Bus suremontuotas ir nudažytas aikštelės aptvėrimas pakeičiant puvinio paveiktas lenteles, bus įrengtas universalus tinklinio stovas į žemę įbetonuojant gilzes.

3. Laiptinės prie sporto salės remontas.

Laiptinėje bus paruošta dažymui ir perdažyta 22,3 m² lubų ir 92,0 m² sienų. Bus pakeistas centrinio šildymo radiatorius (1 vnt.), laiptų turėklai, durys (2 vnt.). Laiptų pakopų paviršius 13 m² bus aptaisyta keraminėmis plytelėmis.

Bendra projekto vertė – 171091,00 Eur. Prisidėjus 21 proc. nuosavu indėliu prie projekto veiklų ir uždavinių įgyvendinimo, vertinimo metu projektas gautų papildomai 3 balus. 21 proc. sudaro 35930,00 Eur.

Sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėjo pavaduotojas Vidmantas Pilvinis.

Strateginio planavimo ir investicinių projektų

valdymo skyriaus vedėjo pavaduotojas Vidmantas Pilvinis